টেকনাফ পৌরসভার ৩ নম্বর ওয়ার্ড এবং টেকনাফ উপজেলার সাবরাং ইউনিয়নের ২ নম্বর ওয়ার্ড সাধারণ সদস্যের আসন ২টি শুন্য হওয়ায় ১ সেপ্টেম্বর রবিবার কক্সবাজার জেলা নির্বাচন কর্মকর্তা এবং টেকনাফ উপজেলা নির্বাচন অফিসার পৃথকভাবে তফসিল ঘোষণা করেন। উপ-নির্বাচনের তফসিল ঘোষণা করার পর মঙ্গলবার ৪ সেপ্টেম্বর সর্বপ্রথম ২ জন প্রার্থী মনোয়ন ফরম সংগ্রহ করেন। এরা হলেন টেকনাফ পৌরসভার ৩ নম্বর ওয়ার্ডের কাউন্সিলর পদের জন্য নিহত একরামুল হকের ছোট ভাই ব্যবসায়ী এহেতেশামুল হক বাহাদুর এবং সাবরাং ইউনিয়নের ২ নম্বর ওয়ার্ডের সদস্য পদের জন্য সাবরাং আলীরডেইল গ্রামের হাজী খুইল্যা মিয়ার পুত্র ছিদ্দিক আহমদ। ঘোষিত তপশীল মতে আগামী ৯ সেপ্টেম্বর রবিবার মনোনয়নপত্র জমা দেওয়ার শেষ তারিখ। রিটার্ণিং অফিসার কতৃক মনোয়নপত্র বাছাই ১০ সেপ্টেম্বর সোমবার। ১৭ সেপ্টেম্বর সোমবার প্রার্থিতা প্রত্যাহারের শেষ দিন। আগামী ৩ অক্টোবর বুধবার ভোট গ্রহণ অনুষ্ঠিত হবে।